Un nou ICD - Diacrític\nUn nou ICD\nL’Institut Català de les Dones (ICD) es va fundar el 1989. La dècada dels vuitanta va suposar la institucionalització de les polítiques feministes a l’Estat espanyol, com a resultat de l’emergència dels moviments pels drets de les dones sorgits a redós de les lluites antifranquistes. Han passat més de trenta anys d’aleshores, i l’ICD ha anat ampliant les seves competències gràcies a lleis com la 5/2008, del 24 d’abril, del dret de les dones a eradicar la violència masclista, o la 17/2015, del 21 de juliol, d’igualtat efectiva de dones i homes. Tanmateix, l’actualitat del país, així com el pes que han guanyat els moviments feministes en la societat, requereix canviar el model de la principal institució catalana en la garantia de drets de les dones, a fi que pugui donar una resposta efectiva a les necessitats ciutadanes.\nEl primer lloc, cal repensar el seu rol en la transversalització de la perspectiva de gènere. És a dir, en el fet que totes les polítiques adoptades per la Generalitat tinguin en compte la perspectiva de gènere, així com altres realitats que afecten la vida de les dones, com ara l’ètnia, la discapacitat, l’orientació sexual, l’edat o la classe social. L’ICD té dos problemes en aquest àmbit.\nEl primer és la falta de capacitació en polítiques d’igualtat dels equips directius, llevat d’excepcions en alguns mandats. Aquesta falta de capacitació no només fa referència a la formació, sinó també a l’exercici de l’activisme feminista. El tancament de Tamaia, amb prop de trenta anys d’experiència oferint atenció a supervivents de violència masclista, a causa del poc suport institucional que rebia, fa palesa la necessitat de comptar amb una direcció de l’ICD que entengui els problemes de les entitats feministes i la pressió a la que estan sotmeses les treballadores. L’evidència en recerca sobre violències masclistes, com els matrimonis forçosos, mostra que les entitats o bé sovint assumeixen un rol que correspondria a les institucions, o bé suposen un espai en què moltes dones expliquen per primer cop que han estat maltractades. Així doncs, es necessita una comunicació fluïda entre l’ICD i les entitats.\nEl segon problema en la transversalització del gènere rau en la naturalesa jurídica de l’ICD, que depèn de Presidència, una conselleria que no té una infraestructura tan potent com altres departaments. A més a més, consellers i conselleres d’aquest àmbit tampoc han tingut formació en polítiques feministes, de manera que això, sumat a què la majoria de direccions de l’ICD tampoc tenien experiència en aquest àmbit, encara fa més difícil influir en les altres conselleries perquè emprin la perspectiva de gènere en les seves polítiques. Com a resultat, sembla que ni l’ICD ni Presidència no tenen res a dir en casos com el del Grup de Treball 2022, amb una composició que no inclou l’economia reproductiva en la reconstrucció postpandèmia.\nL’altre gran canvi que hauria d’assumir l’ICD és la transformació en un generador de grans consensos de país. L’Estat viu l’ascens d’un feminisme fonamentalista de la diferència sexual que discrimina les persones trans, i que ha donat oxigen al minoritari, però sorollós, moviment transexcloent català. L’ICD ha d’institucionalitzar la posició de Catalunya en la garantia dels drets de les persones trans i el compromís en la lluita contra qualsevol ideologia d’odi envers aquest col·lectiu, sigui d’Hazte Oir, sigui del feminisme transexcloent, en sintonia amb la llei 11/2014, del 10 d’octubre, per a garantir els drets de les lesbianes, gais, bisexuals, transgèneres i intersexuals. També ha de consensuar posicions sobre dues qüestions que divideixen els feminismes, com són la gestació subrogada i el treball sexual. A més, ha de fomentar la institucionalització del treball de cures com un dels pilars fonamentals de creixement econòmic i benestar ciutadà.\nL’Institut Català de les Dones promou iniciatives amb les administracions públiques, el Parlament, i el Govern; amb entitats de dones, empreses, equipaments culturals, mitjans de comunicació i altres organitzacions d’arreu del territori. Ho ha de seguir fent, però assumint que és una entitat que ha de liderar i marcar el camí a seguir en l’assoliment d’una societat igualitària. Per fer-ho, necessita replantejar la seva funció, estructura i entitat de cap a peus.


per Redacció 05 de febrer de 2019 16:36\nLa sala de Govern del Tribunal Superior de Justícia de Catalunya ha adoptat aquest dimarts un acord sobre els atacs per l'organització de CDR a les seus judicials el passat dilluns. En un comunicat exposen que "davant els nombrosos i els intolerables atacs que venen patint les instal·lacions judicials, que a Valls i Cervera han impedit l'activitat judicial" reclamen que "el Cos de Mossos d'Esquadra que procedeixin a la protecció presencial i permanent de totes les seus judicials, donant compte al President del Tribunal Superior de les concretes mesures adoptades".\nAixí mateix, el TSJC vol "prevenir als presidents de les audiències provincials i jutges degans del territori que valorin la necessitat de suspendre les activitats judicials, excepte les actuacions urgents i de guàrdia, quan per raons de salubritat no es pugui garantir el normal accés a les instal·lacions". El comunicat també reclama al Ministeri Fiscal la seva actuació per "depurar les responsabilitats penals que se'n puguin derivar d'aquells que hagin ideat, planificat, coordinat i executat aquests atacs a les seus judicials".\nFinalment, el Tribunal Superior lamenta la "falta de condemna d'aquests fets per part de laConsellera de Justícia, com a responsable de les condicions laborals dels funcionaris judicials, la salut dels quals es posa en risc amb aquestes accions, i dels mitjans materials que es malbaraten en actuacions de neteja".


Curiositats | Cicle superior\nTV3 A ARENYS DE MUNT\n29 novembre 2012 5è, 6è, CuriositatsErnest\nDurant aquesta setmana han estat fent el programa “Divendres” a Arenys de Munt. Molts dels nostres alumnes han sortit. Aquí teniu un enllaç. Però si entreu a TV3 a la carta trobareu molts més.\nTV3 a la carta. La fruita a Arenys de Munt. “El relleno”\nEL MOVIMENT DELS CONTINENTS i LES CONSTEL·LACIONS\n18 octubre 2012 6è, Curiositats, GeneralErnest\nEntreu en aquest enllaç i veureu com estaven situats a la Terra els continents i els moviments que han fet durant 600 milions d’anys. Fa 170 milion d’anys Àfrica, Amèrica del sud i Austràlia eren un sol continent.\nI si entreu en aquest podreu veure les constel·lacions que es veuen des de Catalunya durant les diferents estacions.\nLes dues pàgines són de recercaenaccio.cat\nUs aconsello que de tant en tant feu una ullada. Tenen articles molt bons.\nACONSEGUIR EL QUE ES DESITJA\n25 maig 2012 5è, 6è, CuriositatsErnest\nHi ha vegades que només mirem d ‘aconseguir alguna cosa, fins i tot podem tornar-nos obsesius amb ella. Però moltes vegades quan la tenim no sabem que fer amb ella. Fixeu-vos en els que li passa al “Coyote”. Parlarem la setmana vinent.\nEL PESSEBRE DEL SANT MARTÍ\n20 desembre 2010 5è, 6è, CuriositatsErnest\nEntre tots els alumnes de l’escola Sant Martí d’Arenys de Munt hem fet un pessebre. El Grup pessebrista d’Arenys de Munt ens va donar un cop de mà amb la molsa, el suro i les cases. Les figures les hem fet entre tots, des de P3 fins a 6è.\nHem fet un video, amb un toc d’humor, per alegrar el Nadal i desitjar-vos a tots: alumnes, pares i col·laboradors de l’escola un “BON NADAL”.\nALTRES MANERES DE MULTIPLICAR\n8 octubre 2010 5è, 6è, CuriositatsErnest\nHi ha altres maneres de fer les multiplicacions d’una, de dues o de tres xifres. Mireu aquest video i després podeu comprobar si són possibles amb altres multiplicacions que us vinguin de gust fer de la manera tradicional.\nELS LLAPIS NO NOMÉS SERVEIXEN PER ESCRIURE\n24 setembre 2010 CuriositatsErnest\nQuantes vegades trenquem la punta del llapis en el moment de fer-li punta. Hi ha persones que no només fan punta, sinó mireu aquests llapis:


Europa espanta els Estats Units (Antoni Bassas)\nEuropa espanta els Estats Units\nRevisió L'FMI ha rebaixat la previsió de creixement mundial a causa de la crisi del deute europeu i de la debilitat de l'economia dels EUA Contagi Això ha passat en una setmana en què la notícia ha estat Grècia i la por que la seva crisi s'encomani a la zona euro i als bancs nord-americans. I la notícia tenia un relat espectacular: policies carregant contra manifestants en països del primer món\nANTONI BASSAS 19/06/2011 00:00\n260x366 Un manifestant davant del Parlament d'Atenes, en la vaga general del 15-J. / O. PANAGIOTOU / EFE Un manifestant davant del Parlament d'Atenes, en la vaga general del 15-J. / O. PANAGIOTOU / EFE\nLa CNN emet les imatges d'uns policies que, amb la porra a la mà i el casc al cap, persegueixen uns manifestants que s'hi enfronten. Damasc? El Caire? No: Atenes… i Barcelona.\nEuropa fa mala cara a la televisió nord-americana, i aquesta vegada la notícia no es despatxa amb l'habitual subtext condescendent que diu "estan bojos, aquests europeus", sinó amb cara de por. De por al contagi, concretament. Una bactèria E. coli recorre Europa, el deute grec s'estén com la pesta de l'Edat Mitjana. A la MSNBC, John Schoen titula: "El tsunami del deute grec pot arribar a les costes americanes" i, per si als lectors encara no se'ls ha entravessat l'entrepà de peanut butter and jelly del matí, explica: "Si Grècia no pot pagar el seu deute nacional, l'ona expansiva pot enfonsar el vostre banc local". Ah, quins temps aquells en què els Estats Units se sentien protegits per dos oceans immensos a banda i banda.\nDes del punt de vista polític, els EUA s'han acostumat a viure sense saber quin és el número de telèfon d'Europa, tal com Kissinger va ironitzar fa quaranta anys. Si de cas, quan la Casa Blanca vol un soci militar marca el de la Gran Bretanya. Si vol concertar una política econòmica, marca el d'Alemanya, amb França escoltant. Per trobar els avantpassats, marca els d'Irlanda i d'Itàlia. I aquí s'acaba la guia.\nPerò des d'un punt de vista econòmic, Europa va donar als EUA una resposta potent: l'euro, una moneda única que podia dialogar de tu a tu amb el dòlar. Ara quan els nord-americans veuen que la zona euro tremola pels problemes d'una petita nació del sud d'Europa, amb una economia cinquanta vegades més petita que l'americana, el seu món de seguretats econòmiques també tremola, perquè reviuen els fantasmes de la caiguda de Lehman Brothers el 2008: qui té el deute grec? Se sap que bancs francesos en van vendre a bancs americans, i en corren xifres que ningú ha precisat exactament. Dijous, dos senadors van escriure al president de la Reserva Federal, Ben Bernanke, expressant la seva "preocupació sobre l'exposició de les institucions financeres dels EUA a Grècia i a altres països en fallida".\nAquests altres països en fallida són Portugal i Espanya, i ja fa mesos que Krugman va advertir que així com Portugal era un aperitiu, Espanya seria un dinar molt indigest. I Espanya avisa: primer va ser la portada del Post amb els indignats de la Puerta del Sol de Madrid, i ara són les imatges dels enfrontaments a les portes de la Ciutadella i la notícia d'un president baixant en helicòpter.\nPerò la crisi grega també enfosqueix el rostre dels americans perquè els parla d'ells mateixos. Tot i que viuen acostumats a no esperar gaire de l'Estat, els nord-americans s'han dotat d'un sistema públic de salut per als més grans de 65 anys, un sistema públic de pensions de jubilació, una educació pública fins als 18 anys a càrrec dels pressupostos i, per descomptat, d'autopistes sense peatges i de l'exèrcit més poderós del món. Els republicans ara ho tenen més fàcil per espantar-los quan els diuen que els europeus han gaudit de prestacions més generoses de les que es podien permetre, i que els mercats no perdonen.\nEncara que els EUA es beneficien del paper del dòlar com a divisa de reserva mundial, estem en una època en què res sembla impossible. Els nord-americans tenen els seus propis motius de decepció: el centre de gravetat econòmic del món se n'està anant cap a la Xina, l'Índia o el Brasil i les seves emergents noves formes de classes mitjanes. I cap allà van les empreses nord-americanes a posar els seu centres de recerca i desenvolupament. Per això els sous baixen i l'atur es queda. Pot ser que això no sigui una crisi amb la seva recuperació, com les dels nostres pares. Time ha escrit que "fins i tot potser no hi ha recuperació de cap mena". Això és un canvi de categories.


Jujol Experience | Aquí Diputació\nPer conèixer bé un lloc i poder-ne parlar amb coneixement de causa, res millor que anar-hi, viure'l, palpar-lo, olorar-lo... Aquesta premissa bàsica duu cada any fins a la Costa Daurada i les Terres de l'Ebre a centenars de professionals de mitjans internacionals que parlen sobre turisme, bé siguin revistes, suplements de diari, webs o televisions. El nostre Patronat de Turisme organitza aquestes visites, o 'press trips', conjuntament amb l'Agència Catalana de Turisme de la Generalitat. El Patrice Jouêtre és un dels periodistes que ens ha visitat recentment.\nPrepara un reportatge sobre el modernisme de la Costa Daurada per a la revista francesa 'Telerama', fundada el 1947 i que actualment forma part del grup que edita 'Le Monde'.\nAvui coneix un emblemàtic edifici dels Pallaresos que va ser reformat per Josep Maria Jujol, l'arquitecte del groc i el blau.\nBlau i groc. Els colors característics de Jujol donen vida a l’interior de la torre de la Casa Bofarull\nRegal de benvinguda. El Patrice observa l’àngel giratori que corona la torre, just abans d’endinsar-se a la casa\nEl reporter s'endinsa en la història i la singularitat de la Casa Bofarull, acompanyat de la Maria Mercè Segú i de l'Anna Manent, propietàries de l'immoble. Càmera en mà, recorre l'ambient màgic d'un habitatge originari de l'època medieval però que va ser remodelat en profunditat a partir de 1913: "És una construcció original i diferent, molt revolucionària per a l'època; la gent devia quedar sorpresa quan Jujol la va crear!", exclama el periodista francès.\nLes amfitriones. La Maria Mercè i l’Anna, propietàries de la casa, reben el periodista francès\nUn espai senyorial. La visita recorre les diferents habitacions, com aquesta on es guarden les joguines infantils\nEl menjador, la cuina, les habitacions, la terrassa, les quadres, la torre amb l'emblemàtic penell en forma d'àngel... Estança rere estança, la casa va descobrint el visitant la seva impactant personalitat, que no només rau en l'estètica, sinó també en els detalls que la converteixen en un habitatge funcional i avançat als seus temps: portes amb doble obertura, finestrons interiors de guaita, talaies sobre el camp i la vila, colors que tamisen la llum natural...\n"És un edifici diferent, molt revolucionari per a l'època que es va crear; la gent devia quedar sorpresa!", exclama el periodista francès\nEls secrets del secreter. L’Anna mostra al Patrice els calaixos de l’escriptori dissenyat per Jujol, com molts altres mobles de la casa\nConeixent la torre. Aquest és un dels elements destacats de l’immoble\nTot plegat es reflecteix en l'audiovisual amb què es rep el visitant, i en una altra pantalla on es mostra un documental sobre la Casa Bofarull que es va crear per al pavelló de Catalunya de la Biennal de Venècia d'arquitectura i que està protagonitzat per l'actor Sergi López. "És molt conegut a França", explica Patrice Jouêtre només veure'l al documental. I al costat mateix de la pantalla, una foto d’un altre actor durant una visita a la casa dels Pallaresos: el nordamericà John Malkovich, tot un especialista en l’obra de Jujol des que va descobrir casualment un dels seus edificis mentre passejava per Barcelona.\nUna ullada a les vinyes. Des del pati es poden veure els conreus de banda i banda, gràcies a una enginyosa reixa\nLes fotografies i la informació que el periodista obtingui de la casa compartiran espai a la revista de paper i a la web de Télérama, juntament amb altres meravelles arquitectòniques de Lluís Domènech i Montaner, Cèsar Martinell o Antoni Gaudí. Edificis emblemàtics del modernisme català que la revista mostrarà als turistes francesos que trien la Costa Daurada a l'estiu i més enllà. No tot és sol i platja.\nLa galeria. Aquest espai és un mirador sobre el Camp de Tarragona\nL'itinerari que hem preparat en aquest 'press trip' inclou els edificis de la Ruta Modernista de Reus; el Teatre Metropol, el Mercat i la Capella del Sagrat Cor de Tarragona; el Celler Cooperatiu de Nulles, o el Santuari de la Mare de Déu de Montserrat de Montferri. "El modernisme d'aquesta zona no és gaire conegut a França, tot i ser molt interessant; es coneix molt més el de Barcelona, i sobretot el de Gaudí", assenyala el Patrice.\nReus, capital modernista. El ‘press trip’ del Patrice inclou diferents edificis de la Ruta del Modernisme reusenc\nNo és el primer cop que aquest periodista de Télérama visita la Costa Daurada en un viatge de premsa. L’any 2015 ja va recórrer la Ruta del Cister, que també considera molt propera i interessant per al públic francès. "És ideal per conèixer-la en un cap de setmana llarg, en qualsevol estació de l'any", assegura. D’altra banda, un company seu del mateix mitjà va visitar el Delta de l’Ebre per a un reportatge sobre cicloturisme.\nParís coneix les ‘tres perles’ del Cister. Télerama va dedicar un dels números del desembre de 2015 als monestirs de Poblet. Santes Creus i Vallbona de les Monges\nPerò no només els periodistes són objecte d'aquestes estades. Des del Patronat també acollim nombrosos agents de viatges, representants d'operadors turístics o destacats bloguers. Un total de 347 professionals de tots aquests àmbits relacionats amb el turisme han visitat les nostres comarques durant el primer semestre de l'any 2017, en un total de 48 viatges de familiarització. L'objectiu és que uns i altres coneguin els atractius turístics de primera mà i després actuïn de prescriptors als seus respectius països.\nCentenars de periodistes, agents de viatges o bloguers visiten cada any la Costa Daurada i les Terres de l’Ebre en ‘press trips’ del Patronat\nConeixent el Delta de l’Ebre. Un equip del canal italià RAI 3 enregistra imatges per a un reportatge, el passat mes de maig\nA través de tots aquests viatges, es donen a conèixer productes turístics de la demarcació com el litoral, la natura, la cultura, l’esport, la gastronomia o l’enoturisme. Mil i una propostes que arriben a les xarxes, la premsa i les agències d'arreu d'Europa i del món gràcies a l'acció de la Diputació de Tarragona.\nOmbra jujoliana. Reflex d’una columna de la galeria de la Casa Bofarull


AMPA Escola Joan Miró - Pàgina 2 de 9 - Associació de mares, pares i famílies de l'Escola Joan Miró - Barcelona\nORDRE DEL DIA ASSEMBLEA: Informació escola i Consell Escolar Seguiment de projectes en marxa Informacions generals Precs i preguntes Dia: 19 de novembre Hora: 21 h. Les famílies que es vulguin acostar per primera vegada poden venir abans (20.45) i… Continue Reading →\nEn Javier Palacios, de 39 anys, és pare d’una nena de 2 anys. S’ha incorporat a la nostra cuina aquest curs. “Vull cuinar per als vostres fills i filles i no només donar-los de menjar” Ara que ja portes un… Continue Reading →\nEls nostres filles i les nostres filles passen dues hores i mitja al dia a l’anomenat espai del migdia. Això es tradueix en 12.5 hores a la setmana, o sigui 50 hores al mes és a dir 1.750 hores al… Continue Reading →


Un comiat amb bon regust de boca - Furgo en ruta\nBrowse: Home / Furgorincones / Un comiat amb bon regust de boca\nMediterrani a l’esquerra, Mediterrani a la dreta, i una carretera que travessa cinc quilòmetres de platja. Després d’aturar-nos a l’àrea de servei, vam enfilar cap a la barra del Trabucador, la via que duu a la reserva natural Punta de la Banya, el punt situat més al sud del delta. Tot i que la major part de la reserva està vetada als visitants, al final de la carretera es pot deixar la furgoneta per fer un passeig de prop d’un quilòmetre per arribar a un mirador des del qual es poden avistar les saline de la trinitat i un bon nombre d’aus marines.\nPassant per Sant Carles de la Ràpita i Amposta, vam creuar de nou cap a Deltebre per arribar a la zona del Garxal, una de les que compta amb més serveis per al turista, entre els quals hi ha excursions en barca fins a la desembocadura del delta. Des de la urbanització Riumar, es pot accedir a la platja i començar un passeig d’uns dos quilòmetres fins a uns dels miradors més elevats de la zona.\nDesprés de dormir a la urbanització Riumar, vam anar a esmorzar al restaurant Nicanor de Deltebre, que ja coneixíem del primer dia al delta. L’àpat es va allargar fins a l’hora de dinar, ja que el seu propietari, en Manel, ens van convidar a tastar alguns dels productes de la zona, com a col·laboració amb la gravació de Furgoaddictes: musclos a la marinera i arrossada. Si mai aneu a Deltebre, atureu-vos-hi i demaneu els musclos a la marinera Nicanor, possiblement els millors que hem tastat.\nL’àrea de Riumar compta amb una zona amb taules i un càmping, així com diversos miradors. El Garxal té un segon càmping, així com un servei de creuers fins a la desenvocadura del delta.\nPosted in Furgorincones | Tagged càmper, Catalunya, delta de l'Ebre, Furgoruta por Cataluña, mar, Nicanor\n« Quilòmetres de platges entre Migjorn i Eucaliptus\tLoreto, un racó poc conegut que uneix furgoaddictes »


Identificació del conductor responsable d'una infracció - Informació del tràmit\nIdentificació del conductor responsable d'una infracció\nÉs el tràmit mitjançant el qual la persona titular d'un vehicle que hagi rebut la notificació d'una denúncia per una infracció que no ha comès pot comunicar les dades de la persona responsable.\nCal identificar clarament el número de denúncia, la matrícula del vehicle i les dades de la persona presumpta responsable de la infracció, i que com a mínim han de ser les següents: nom i cognoms, DNI i adreça completa.\nNo es pot identificar la persona conductora sense aportar-ne l'adreça, que ha de ser en territori espanyol, i ha de disposar de carnet de conduir vàlid en territori espanyol.\nEs compten 20 dies naturals des de la recepció de la notificació de la denúncia o des de la publicació de la denúncia al BOE.\nEn cas que no es facilitin les dades completes de la persona conductora, o que no s'adjunti la documentació corresponent, s'entendrà que no s'ha realitzat el tràmit correctament.\nContra aquest acte administratiu es podrà interposar recurs de reposició, amb caràcter potestatiu, en el termini d'un mes des de la data de notificació, o bé, interposar un recurs contenciós administratiu, en el termini de dos mesos a comptar des del dia següent a la recepció de la notificació.


Els líquens, un mon en miniatura\nExposició: Els líquens, un mon en miniatura, a càrrec del CDRE del Consorci del Parc de la Serra de Collserola.\nEls líquens són sensibles als canvis en el medi. En trobem a les zones urbanes, a les selves, a l’alta muntanya sobre roques, a l’escorça dels arbres, a les teulades… A Collserola n’hi ha una bona varietat. Els estudis fets fins ara constaten l’existència de 129 espècies de líquens, de les quals 14 són raríssimes. L’exposició descriu aquest grup botànic, tot aproximant-nos als seus usos i al seu paper com a indicadors ambientals.\nEtiquetes: exposicions medi ambient Vallvidrera


ENDLESS FORMS MOST BEAUTIFUL: 04/01/2011 - 05/01/2011\nActivitats sobre la sang\nAmb motiu de la visita al centre de transfusions que farem d'ací a poc, anem a treballar unes senzilles activitats al voltant de la sang. Aquesta informació prové del bloc BIOGEO de l'IES Politècnic de Castellò i aprofitem l'avinentesa per felicitar els seus professors per la bona feina feta i pel detall de penjar a la web el seu treball.\nPer començar us penge elvideo del Programa de RTVE, Tres14 que va dedicar a la sang,.,\nFinalment l'entrada del bloc dedicada a la visita al centre de transfusions\nEtiquetes de comentaris: activitats online, altres blocs, grups sanguinis, recursos educatius, sang, transfusions activitats extraescolars, treballs alumnes\na d’abril 10, 2011 Cap comentari:\nEtiquetes de comentaris: 3ESO, altres blocs, cos humà, curiositats\nNova versió de "The pale blue dot" de Carl Sagan\nNova versió del monòleg de "the pale blue dot" (el pàlid punt blau, tot referint-se al nostre planeta), uns dels llibres fonamentals de Carl Sagan, realitzada per Adam Winnik , un jove estudiant de Belles Arts . Quatre minuts deliciosos.\nSi l'anglés no és el teu fort, tens els subtítols que han estat facilitats per Arturo Quirantes.\nFont original: Scienceblogs\nEtiquetes de comentaris: altres blocs, CTMA, sostenibilitat, youtube


Tants poemes per la ciutat i no em ve de gust -m’abelleix, dirien alguns, o alguna cosa pitjor- escoltar-ne cap. Vaig llegint, mirant trossos de pel·lícules, el diari i el pa, un passeig per esbargir-me en aquesta ciutat que em sembla, avui, massa plena, massa estranya, massa distant, la meua. A la nit torno a la sardana –què m’ha agafat, sardanista malenconiós del sud?-, i escolto Enric Casals, el germà d’en Pau. M’hauria de quedar amb l’alegria reiterada de “la sardana del carrer”, però em sembla que somiaré els suggeriments de “lluny”.\nI si hagués de triar una poesia de Josep Lluís Aguiló –què dirà Hereu quan li concedeixi oficialment el premi dels Jocs Florals d’enguany al Saló de Cent?-, avui em quedaria amb “paraules”:\na la taula de nit.\nSi es despertava\nTot el que havia estat clar s’esvania\nEtiquetes de comentaris: Barcelona poesia, Enric Casals, Jocs Florals, Josep Lluís Aguiló, sardana\nNO ES PAS NOU, JO HO FAIG DE TENIR UN QUADERN AMB EL BOLI A LA TAULETA, I AL COTXE IGUAL. DIRIA QUE ES UNA PRÀCTICA PROU SOVINTEJADA.\njo també, fins i tot tinc un dictàfon i quan escrivia al diari de Girona el portava sempre amb mi per anar-me explicant a mi mateixa situacions amb les que em trobava, susceptibles de ser convertides en articles.\nNanit Pere!! un petó.\nés clar que no és nou, Francesc, jo mateix vaig tenir durant uns dies un petit bloc en espiral que portava a la butxaca de la camisa; ara apunto alguna cosa en bitllets de metro i fotografio de tant en tant.\nOstres, Arare, un dictàfon! Això ja és més professional. Trobo a faltar els teus articles al DdG.\nA mi, però, com al poeta, el que em passa sovint és que el que en algun moment pensava que tenia sentit, després el perd. Deu ser com Foix: "És quan dormo que hi veig clar...· No us passa a vosaltres?


Pablo Urdangarin va assistir a la final dela Champions\nDiversos testimonis van veure al jove viatjant amb el Metro de la capital espanyola\nper Redacció dimecres, 5 de juny 2019 - 11:57h\nDes que saltés a la llum l'escàndol del Cas Nóos, la família Urdangarin de Borbó sempre ha intentat mantenir els seus fills apartats del focus dels mitjans. I, si bé el fet que resideixin a Ginebra facilita en certa mesura aquesta idea, el cert és que, tan bon punt trepitgen terres espanyoles, l'objectiu de Cristina i Iñaki es complica en gran mesura.\nQuelcom així va tenir lloc el passat cap de setmana, quan el nét de Joan Carles i Sofia va decidir anar a gaudir d'un esdeveniment únic: la final de la Lliga de Campions, que es disputaven entre el Tottenham i el Liverpool a la capital espanyola. Ho explica en exclusiva el mitjà 'Bekia'.\nPablo Urdangarin va anar a veure la final de la Champions\nDiversos testimonis han assegurat que van veure el segon fill de la Infanta i l'exjugador d'handbol al llarg de la tarda. En primer lloc, Pablo Urdangarin es va deixar veure pel Metro de Madrid, concretament a la línia 7 de la capital espanyola, que és la que porta directament a l'estadi Wanda Metropolitano.\nPablo Urdangarin va decidir animar al Liverpool, l'equip dirigit per Jürgen Klopp | CatalunyaDiari.cat\nTal com han explicat aquells qui el van poder veure, sembla que el jove va decidir animar a l'equip dirigit per l'alemany Jürgen Klopp, que finalment es va proclamar campió gràcies al 2 – 0 que van aconseguir com a resultat final de l'encontre.\nPer això, Pablo Urdangarin no va dubtar a celebrar, cridar i cantar juntament amb els seus acompanyants. Això sí, tal com destaquen alguns dels presents, el fill de Cristina i Iñaki no va consumir ni una gota d'alcohol, i va preferir decantar-se per una Aquarius, mentre els seus amics preferien la cervesa.\nÉs tot un apassionat dels esports\nCal recordar que el futbol no és l'única activitat que agrada al nét dels emèrits. I és que Pablo Urdangarin és un apassionat dels esports en general, i li agrada realitzar pràctiques tan diverses com l'esquí, la vela o el bàsquet.\nAmb tot, és important destacar que el segon fill de la Infanta ha heretat els dots del seu pare, ja que és un excel·lent jugador d'handbol. De fet el jove, de tan sols 18 anys, va començar la seva carrera esportiva l'any passat, i des d'aleshores és una de les estrelles de l'equip TSV Hannover Burgdorf.\nJoan Carles I s'hauria retirat a causa de la seva delicada salut.\nLa sorprenent teoria sobre la relació de Malú i Rivera que ningú s'esperava


Shivam Resorts Jaipur Índia - Ofertes d'hotels amb els MILLORS DESCOMPTES EN LÍNIA\nNH-8, Ram Chandra Pura, Ajmer Road, Bhanktrota, Jaipur, Índia, 302026 - Veure al mapa\nBarri Bhanktrota Bichpari Bichpari Vaishali Nagar Jalupura Mansarovar Amer Jamdoli Vidhayadhar Nagar Tilak Nagar\nPer als viatgers què vulguin captar les imatges i els sons de Jaipur, Shivam Resorts és l'el·lecció perfecta. A només 3 KM del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Un ambient ben cuidat i la seva proximitat a Ferns N Petals, Xpression Florist & Gift Shop, Soma Shop donen a aquest hotel un encant especial.\nAmb una oferta de serveis hotelers superior i ampla gama d'entreteniment, Shivam Resorts és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix servei d'habitacions 24 hores, Wi-Fi gratuït en totes les habitacions, seguretat 24 hores, recepció 24 hores, instal.lacions per a minusvàl.lids.\nL'hotel compta amb 27 precioses habitacions, i totes inclouen televisió de pantalla plana, habitacions per a no fumadors, aire condicionat, escriptori, mini bar. Centre esportiu, piscina coberta, spa, massatge, piscina (infantil) de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Shivam Resorts.


Holiday home Syrenvænget I Humble Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Syrenvænget I-, Ristinge, Humble, Dinamarca, 5932 - Veure al mapaHoliday home Syrenvænget IVeure més fotosVeure més fotosVeure totes les 30 fotosVeure al mapaParticularitats que li encantaranWi-Fi gratuït en totes les habitacionsaparcament de cotxes\nSobre l'allotjamentDescripcióTant si es tracta d'un viatge de plaer com si és de negocis, Holiday home Syrenvænget I és una elecció d'allotjament magnífica quan visiten Humble. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Holiday home Syrenvænget I, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes. A més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, reproductor de DVD/CD, nevera per satisfer els clients més exigents. Bany de l'hotel, són llocs ideals per a relaxar-se després d'un llarg dia. Holiday home Syrenvænget I és la vostra destinació si buscau allotjament de qualitat a Humble.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


“Color latent” obre les portes del fons d’art contemporani de la ciutat - Ajuntament de Girona\nLa Casa Pastors acollirà fins al 14 de setembre la mostra “Color latent”, una exposició inèdita del fons d’art contemporani de la ciutat que recull l’obra de 70 artistes actius de la ciutat de Girona i de les comarques gironines. A través de la pintura, l’escultura, la ceràmica, el tapís, el gravat, la fotografia, la instal·lació, el collage o el vídeo s’hi podran veure diferents formes d’expressar sensibilitats, comunicar idees o transmetre pensament i reflexió d’artistes gironins en el període 1983-2013.\n“Color latent” permetrà, a més, incorporar l’espai de la Casa Pastors al patrimoni públic de la ciutat, destinar-los a usos culturals i convertir-lo en un nou museu per a l’art modern i contemporani gironí. “Avui posem al servei de l’art contemporani gironí un equipament que ens permetrà oferir una visó local però alhora una visió global; que ens permetrà que els artistes, el públic, tinguin un equipament que estigui al mateix nivell en que es troba ja formalment el teatre o la música”, va afirmar l’alcalde de la ciutat, Carles Puigdemont, durant la presentació de l’exposició. L’alcalde va afegir que Casa Pastors “està cridada a jugar un paper del molt pes a la ciutat del futur”. La comissària de l’exposició, Carme Sais, va destacar el treball realitzat per aconseguir crear un “fil conductor estilístic i cronològic de l’exposició”.\nPrincipalment, la temàtica que es veu representada en la selecció d’obres que s’exposaran aquests mesos són el temps, la memòria, el cos, el paisatge, la figura humana, la ciutat, la política o la religió, temes interpretats a partir de processos com la figuració, l’abstracció, l’art conceptual, el realisme, la narrativitat o la crítica social i política. Aprofitant la celebració del festival Girona, Temps de Flors, del 10 al 18 de maig, durant aquest període l’exposició estarà oberta cada dia de les 10 a les 21 h. La resta dels dies estarà oberta de dimarts a diumenge, de les 11 a les 18.30 h.\nPer a més informació, podeu consultar el catàleg virtual a www.girona.cat/colorlatent. També podeu seguir la informació sobre l’exposició a les xarxes socials Facebook (http://www.facebook.com/artsgirona) i Twitter (https://twitter.com/arts_gi) a través de l’etiqueta #colorlatent.\nEnllaç web Exposició Color latent


recomana.cat - Crítica de l'obra: L'hostalera | Un clàssic "al dente" per Teresa Ferré\nA ca La Perla 29 han tornat els aires italians. Aquest cop amb un text de Carlo Goldoni, L’hostalera, de qui encara estem rient Els feréstecs que va dirigir Lluís Pasqual al Lliure. (...) Si bé Pasqual va fer un monument lingüístic amb la seva traducció, la proposta de Pau Carrió es basa en el salt històric, situant la peça durant els anys del miracolo económico, i en una mena de dramatúrgia per als sentits que inclou concert musical i, el que agradarà més al públic, sopar un plat de macarrons. (...)\nMés enllà de la forma cal destacar un text servit a bon ritme i interpretacions reeixides a nivell individual. Laura Aubert, que ja havia fet un Goldoni amb Els feréstecs, es mereixia aquesta protagonista per qui encara no conegués la gran intèrpret que és. Aquí no només se la pot veure en la millor vessant d’actriu, sinó que també toca el violí i canta. Aubert és una Mirandolina que troba l’equilibri entre la innocència i les convencions del XVIII de Goldoni i la dona italiana de postguerra del segle XX que deixa anar alguna reivindicació. (...)\nPel que fa als personatges masculins David Verdaguer (Rippaffratta) evoluciona des de la tensió inicial més antipàtica al personatge de comèdia de bulevard amb comoditat; Marc Rodríguez, (Albafiorita) infalible en la comèdia tot i que en algun moment respira massa prop dels seus personatges televisius, mentre que Jordi Oriol (Fabrizzio) és el més discret servent, clarament Arlequino que no juga a l’histrionisme. Menció a banda per a Javier Beltran (Forlipopoli), magnífic cavaller espanyol arruïnat, a cavall entre Raphael i Arturo Fernández. (...)\nL’hostalera és el tipus de muntatge ideal per recomanar a qualsevol públic i convèncer els més joves per anar al teatre, com una bona pasta “al dente”, o sigui, ferma però no dura.


Treball Individual - Fundació TRESC\nTALLER TREBALL INDIVIDUAL\nÉs un espai de formació on les persones participants treballen de forma personalitzada amb el suport de l’educadora de referència, treballen aquells aspectes que els són útils per millorar les seves competències bàsiques, tècniques i transversals. D’aquesta manera, a través d’unes proves inicials de nivell i el posterior pla de treball que es duu a terme, es van treballant els aspectes que cadascú ha de millorar sobretot en aquelles competències més de formació i d’aprenentatges lectius.\nLa formació de treball individual es realitza a diferents grups de persones, tant als programes que tenen lloc a la seu de Girona com al Servei Prelaboral Baix Empordà. Els grups són reduïts, entre 6 i 8 persones per poder tenir una atenció més personalitzada. S’adapten les activitats i el contingut que es treballa en funció del nivell i les necessitats de cada persona.\nL’objectiu principal d’aquesta activitat és crear un itinerari personalitzat d’activitats segons les capacitats i habilitats de la persona, tenint en compte els seus interessos i motivacions laborals. A més, aquesta formació pretén treballar habilitats que siguin útils i aplicables no només en un futur lloc de treball, sinó també en la vida diària de la persona.\nMillorar aspectes bàsics de la vida diària on la persona té més dificultats (tenir al dia l’agenda, gestió de visites mèdiques, renovació del SOC i de documents personals, etc.).\nPotenciar l’estimulació cognitiva i l’atenció a través d’exercicis de percepció i memòria.\nMillorar el càlcul i el maneig dels diners.\nTreballar la comprensió i la concentració a través d’exercicis de lectoescriptura.\nRealitzar simulacres pràctics de diferents perfils laborals de manera que s’ajustin al màxim a la realitat.\nTreballar la motricitat fina i gruixuda a través d’activitats manipulatives.\nFer ús de les noves tecnologies.\nTotes aquestes activitats ajudaran posteriorment en l’elaboració conjunta del perfil laboral, donat que totes elles ajuden en el coneixement de les pròpies competències i ajuden en l’avaluació de l’equip de professionals.


Roigé 2022; 360º- un concert immersiu — Verkami\nNOVETAT - Descàrrega disc digital + Ulleres RV + Agraïments\nÉs la millor opció per qui no pot venir el dia 6/03/22 al concert 360º.\nDESCÀRREGA DISC DIGITAL: El disc que compilarà les cançons noves i les antigues rearranjades amb la nova banda.\nULLERES RV (Realitat Virtual): corporatives (tunejades per a l'ocasió) amb els enllaços al vídeo 360º del concert un ccop penjat oficialment (no en streaming). Trobarás com funcionen si mires el vídeo o la desripció\n90º (Ulleres RV + agraïments web)\nUlleres de RV (Realitat Virtual) corporatives (tunejades per a l'ocasió) amb enllaços al vídeo 360º del concert un cop penjat oficialment (no en streaming). (trobaràs com funcionen si mires a la descripció)\nDescàrrega del disc digital (novetat)\nDespeses d'enviament incloses a Catalunya\n(Envieu-nos un missatge si cal enviar-ho fora de Cat)\n180º- 1 Entrada concert presencial (butaques especials)\n1 Entrada Concert presencial pel 6/03/22 al Teatre Auditori de Cardedeu a les 18h. Butaques especials molt a prop de l'escenari. Recordeu que quedareu gravats amb la càmera 360º.\nDescàrrega disc digital: us farem arribar un enllaç amb la descàrrega del disc. (Aquesta recompensa pot arribar durant el mes de maig)\n270º - Entrada "streaming" + Ulleres RV\nEntrada concert "en streaming". Aquest concert s'emetrà en privat a través de Youtube el mateix dia 6/03 a les 18 h. Amb aquesta entrada tindràs l'enllaç permès per al teu compte d'usuari que ens indiquis.\nUlleres de RV (Realitat Virtual) corporatives (tunejades per a l'ocasió) perquè puguis veure el concert immersivament amb l'opció RV. (trobaràs com funcionen si mires a la descripció).\n360º - 1 Entrada concert presencial + ulleres RV (Opció individual)\nUlleres de RV (Realitat Virtual) corporatives (tunejades per a l'ocasió) amb enllaços al vídeo 360º del concert un cop penjat oficialment (no en streaming). (trobaràs com funcionen a la descripció)\n360² - 2 Entrades concert presencial + ulleres RV (Opció parelles)\n2 Entrades Concert presencial pel 6/03/22 al Teatre Auditori de Cardedeu a les 18h. Butaques especials molt a prop de l'escenari. Recordeu que quedareu gravats amb la càmera 360º.\n1 Ulleres de RV (Realitat Virtual) corporatives (tunejades per a l'ocasió) amb enllaços al vídeo 360º del concert un cop penjat oficialment (no en streaming). (trobaràs com funcionen a la descripció)\n450º - 1 Entrada concert presencial + Ulleres RV + Gorra\nGorra "Música de gorra", per anar tunejat a l'estil del cantant. A dins de la gorra hi ha un enllaç que et porta a un "fan link" amb les diferents plataformes per escoltar música.\n540º - 1 Entrada concert presencial + Ulleres RV + Discos anteriors\nL'Ingraàvid i *El Paracaigudes*són els dos anteriors discos. A part de música, tot dos contenen sopreses en el seu interior.\n720º - 1 Entrada concert presencial + Ulleres RV + Discos anteriors + Gorra\nUn superfan es mereix un "full equip".\n3D - Concert presencial però a casa teva (a més de tot l'anterior)\nOpció Extra Fan\nUn concert 3D total, de carn i ossos, a curta distància, a casa teva, quan vulguis!\nEntrades Concert presencial pel 6/03/22 al Teatre Auditori de Cardedeu a les 18h. Butaques especials molt a prop de l'escenari. Recordeu que quedareu gravats amb la càmera 360º.\nL'Ingràvid i *El Paracaigudes*són els dos anteriors discos. A part de música, tot dos contenen sopreses en el seu interior.\nBenvingut/da estimat/da mecenes.\nAlegria màxima que estiguis llegint aquestes línies, i joia supina que te'n facis còmplice.\nEl projecte, aquest cop, no és un disc! És una mica diferent de què et vaig oferir en l'anterior campanya. Va que t'ho explico...\n"360° - concert immersiu" és un concert en un format circular presencial que quedarà gravat amb una càmera 360° per poder-se veure amb aquesta modalitat immersiva des de casa. Serà el 6/03/22 al Teatre Auditori de Cardedeu després d'una setmana de residència, on aprofitarem per gravar les cançons noves de projecte amb un disc digital.\n360° també és el concepte sobre què graviten les noves cançons. A més, hi ha una aposta musical més potent a l'incloure una secció de vents que li conferirà un cos més orquestral.\nUn concert "360° - immersiu" què és?\nL'hem anomenat així perquè combina tres coses en una:\nI - Concert presencial amb un format circular el dia 6/03/22.\nII - Gravació audiovisual amb un format de realitat virtual en 360°, que també es podrà veure "en streaming".\nIII - Gravació àudio per a les plataformes digitals.\nI - Concert presencial en format circular.\nMúsics i públic tancarem un cercle. La disposició dels músics sobre l'escenari serà en rodó, quasi 360° a fi que el públic pugui completar el cercle. Així ens podrem veure les cares durant el concert.\nTambé habilitarem unes grades addicionals a sobre l'escenari per darrere dels músics.\nII - Gravació audiovisual en streaming en format de RV 360°.\nA part de presencial, el concert el gravarem amb el format 360º i l'oferirem en streaming.\nSaps què és un vídeo 360º?\nÉs una nova forma de "videoart" que és capaç d'obtenir una vista panoràmica de l'espai. Així com els vídeos clàssics es limiten a una vista bidimensional, els vídeos de 360º ofereixen un visionament en tots els graus orbitals. De tal manera que pots veure tot l'espai cap a la dreta, esquerra, amunt, avall, decidint tu la perspectiva de forma interactiva. Ho pots fer o bé movent el dispositiu amb el dit o ratolí.\nUs en deixo una mostra del Youtube aquí sota.\nFins aquí, l'aposta ja respon a un cert grau d'immersió... però n'afegirem un més: la Realitat Virtual (RV). El nostre vídeo 360º el completarem amb la opció RV que genera automàticament Youtube en què es requereixen unes ulleres GoogleCard perquè la pantalla es divideix en 2; d'aquesta manera accedim a crear un efecte immersiu més complet i "molón".\nL'opció Google Card només funciona amb mòbils, no en ordinadors. Quan accedeixes al vídeo: primer t'informen que "pots moure el mòbil per veure el vídeo" i a un costat surt una icona d'ulleres Google Card; en accionar-la es divideix la pantalla en 2 per poder veure el vídeo en RV.\nIII. Disc digital, que inclourà 5 temes nous inèdits i alguns temes dels anteriros treballs reeditats amb la nova formació musical.\nEl concert serà la culminació d'una setmana de residència al TAC (Teatre Auditori Cardedeu) que convertirem en un estudi de gravació.\nI ara i aquí cal que us expliqui les novetats en l'àmbit artístic:\nI - Farem un 50% dels temes dels anteriors discos, i un altre 50% de cançons inèdites. Tots els temes nous giren al voltant dels "360º" com a centre d'interès: el concepte de cercle, de correspondència, de connexió, d'interrelació, d'ecosistema; Allò que "tots/es estem connectats/des"; com si fóssim una peça d'un gran engranatge, o un instrument d'una gran orquestra.\nII - I així entra la següent novetat: afegim músics a l'aposta escènica, creant una "petit orquestra". Una secció de vents s'afegeix a la festa i serem 8 en escena (a part d'algunes sorpreses). Músics d'altíssim voltatge del panorama.\nNo farem disc físic aquest cop, només digital. La gràcia està en poder gaudir d'un concert únic i singular, presencialment i/o en #streaming.\nPenseu que els que/les que vindreu presencialment sortireu al vídeo, ja que tot queda gravat de forma panoràmica.\nPer tant, trobareu recompensadament:\nLes entrades pel concert presencial el 6/03: A part que el concert serà únic i especial, les entrades comprades per Verkami tenen un plus de localitat (les files més properes a l'espai escènic).\nLes entrades pel concert en streaming el 6/03: el concert s'emetrà en streaming 360º amb un enllaç únic i intransferible per poder disfrutar del concert des de casa.\nLes ulleres de RV de "Roigé - 360º" personalitzades. Serà el nostre nou marxandatge per poder veure el\nconcert o bé en streaming o bé a casa quan vulguis.\nDescàrrega disc digital.amb 5 temes inèdits i alguns antics rearranjats com a bonnus tracks.\nEl marxandatge que et falta: els discos anteriors, gorres i postals, pels qui volen "Full equip".\n-* Concert a casa:* Opció extrafan amb immersió 3D real de Roigé a casa.\nIMPORTANT: totes les aportacions es donaran abans i/o al mateix dia del concert 6/03 al TAC. (Excepte el concert a casa que ja buscarem un dia d'aquest any).\nRoigé (Roger Canals)\nPels que no em coneixeu, soc en Roger Canals, i Roigé és un dels meus projectes musicals on hi aboco una gran part de la meva incontinència musical creativa més íntima.\nMusicalment, em sento una mica intrús en qualsevol dels estils amb què flirtejo: pop, folk, funk, soul, latin, jazz. Em va la forta barreja, la fusió, el mestissatge, l'eclecticisme. No m'agraden les etiquetes.\nM'apassionen els universos conceptuals i que "el fons i la forma" es complementin. És per això que m'agrada currar-me globalment els projectes: idea, contingut i embolcall.\nLíricament faig el que puc. Miro de no trair la sensatesa i l'autenticitat personal a favor de la comercialitat postissa.\nDeliri per comptar amb bèsties musicals i humanes com aquestes:\nFer Tejero: piano, teclats, veus i arranjaments de base.\nGemma Abrié: contrabaix, baix i veus.\nXavier Barbot: bateria, percussió i veus.\nPol Prats: saxo, arranjaments i direcció de vents.\nIvó Oller: trompeta i veus.\nÓscar Font: trombó i veus.\nIvan Rubio: tècnic de so\n"Jou" Garcia: tècnic de llums\nMartí Fradera de NOU PUNT.\nAmb el suport de l'*Ajuntament de Cardedeu*.\nUs demanem el vostre suport per fer realitat l'aposta immersiva dels 360º. La suma puja aproximadament a l'import que demanem per al Verkami.\nPerò sobretot volem que us sumeu a la festa, que ho experimentem junts. Volem que ens ajudeu a fer créixer l'ona expansiva del projecte a 360º!\ninfo al web de Roigé\nMoltes gràcies a tots/es! Quina il·lusió ens fa que hi col·laboreu.\nMolta sort per aquest projecte. Una abraçada\nRoger! Ens veiem diumenge💙\nEnhorabona per el projecte Roger! Ens veiem aviat!\nja en tinc una a per la segona!\nMolta canya, Roigé-Roger-Rotxé-Rogeli-Ruxé... ;-)\nMolta sort, i ens tens intrigats. Petons de la Mireia i en Robert, guapo\nMoooltes gràcies querid@s!\nEndavant, Roger!! És un projecte molt xulo!\nMoltíssimes gràcies a tots/es pel vostre suport! De tot cor.\nMarch 05, 2022 — 1 comments\nEstimats i estimades verkamistes,\nha costat, però l'hem aconsguit.\n4000 mil gràcies per ajudar-me.\nMés content no puc estar. Què bonic és sentir el vostre suport. Gràcies per fer-me confiança. Espero i dessitjo que el disfrutem molt el 360º.\nLa cultura és indispensable, urgent crear espais d'humanitat veient com el món sembla col·lapsar-se.\nEspero que amb aquest projecte poguem contribuir a fer un món una mica més humà, connectat i just.\nEns veiem demà al Teatre Auditori i ho celebrem, i sinò trobarem la manera.\nEstimats i estimades verkamistes, ha costat, però… read more


Publicado 20/10/2020 13:31CET\nAgents de la Guàrdia CIvil durant la inspecció a la botiga d'Els Límits on van intervenir 5.100 articles falsificats. Imatge cedida aquest 20 d'octubre del 2020 (Horitzontal) - Cedida per la Guàrdia Civil (ACN)\nEls agents han comissat samarretes, dessuadores, vambes, bosses de mà i xandalls amb etiquetes de marques de prestigi\nLa Jonquera.-La Guàrdia Civil ha intervingut 5.100 articles falsificats per valor de gairebé 1 milió d'euros (MEUR) en una botiga de la zona d'Els Límits, a la Jonquera (Alt Empordà). L'operatiu es va dur a terme aquest dissabte passat. Els agents de la Benemèrita van anar fins a la botiga, acompanyats dels perits de diferents marques, i van endur-se caixes plenes amb nombrosos productes falsificats. En concret, samarretes, dessuadores, vambes i calçat esportiu, bosses de mà, xandalls... Tots els articles portaven etiquetes de marques de prestigi, però en realitat eren falsificacions. La Guàrdia Civil ha obert diligències als responsables de la botiga per un delicte contra la propietat industrial. El cas el porta un jutjat de guàrdia de Figueres.\nEl 17 d'octubre, agents de la Secció Fiscal de la Jonquera van anar fins a la botiga d'Els Límits. Tenien constància que l'establiment venia gènere falsificat. I les seves sospites no eren infundades. En total, durant la inspecció a l'establiment, i acompanyats per diferents perits, la Guàrdia Civil va comissar fins a 5.100 articles falsificats.Entre aquests hi havia, sobretot, peces de roba (com samarretes o dessuadores). Però també calçat i articles de marroquineria, com ara bosses de mà. El gènere s'exposava com si fos autèntic; però en realitat, era falsificat.En total, el valor de tots els articles que va intervenir la Guàrdia Civil a la botiga d'Els Límits puja fins als 928.200 euros. El cos ha obert diligències per un delicte contra la propietat industrial als responsables del local, que ja ha remès a un jutjat d'instrucció de Figueres (que és qui s'encarregarà del cas).Al llarg d'aquest 2020 la Guàrdia Civil de Girona ja ha fet disset inspeccions a botigues que venien articles falsificats. Els agents han comissat més de 32.900 articles, amb un valor que supera els 5,9 MEUR.


Mediació als centres penitenciaris – AUDIR\nHome Mediació als centres penitenciaris\nProjecte sobre Diversitat als Centres Penitenciaris de Catalunya\nAUDIR ha tingut un ventall ampli d’experiències en l’àmbit penitenciari, des de l’any 2008. Davant la constatació d’una creixent diversitat cultural i religiosa als centres penitenciaris, es considera necessari un pla d’actuació per assegurar la promoció del diàleg entre cultures, religions i conviccions i la prevenció de la radicalització en l’àmbit penitenciari, tot respectant una política social centrada en la rehabilitació. AUDIR ha elaborat i desenvolupat un programa educatiu de divulgació i sensibilització envers la pluralitat religiosa i la necessitat del diàleg entre cultures, creences i conviccions no religioses als centres penitenciaris que ha estat acollida per la Direcció General de Serveis Penitenciaris.\nAquesta tasca de sensibilització es proposa:\nFer possible el reconeixement i valoració de la diversitat cultural i de creences.\nOferir la possibilitat que es produeixin intercanvis enriquidors en base a la igualtat de dret de tothom i a la llibertat de pensament i d’expressió.\nFacilitar el trencament de prejudicis i estereotips que afectin la convivència i atiïn el foc de la intolerància, que poden conduir a la incitació de l’odi i/o a la radicalització dels interns.\nAjudar a la prevenció de la radicalització dels interns.\nAUDIR proposa dos formats d’activitats a realitzar als centres penitenciaris:\nDinamització d’un grup de diàleg intercultural i interreligiós. L’objectiu del grup de diàleg és fomentar el coneixement mutu entre persones de tradicions culturals, religioses i lingüístiques diferents i oferir-los eines per possibilitar la superació d’estereotips, prejudicis i idees preconcebudes. Els grups de diàleg intercultural i interreligiós estan formats per un conjunt estable entre 10 i 20 interns i cada grup està coordinat per dos tècnics i/o tècniques d’AUDIR.\nVisualització de la diversitat, a través de 3 activitats\nPrimera activitat: La presència d’una exposició al CP durant quinze dies per crear interès i estimular inquietuds. Exposicions en roll-up:\n· Religions del món, Pau universal, Ètica global.\n· Mirades en diàleg.\n· Centres de culte.\nLes dos primeres presenten l’essencial de les creences i tradicions de religions majoritàries i presents al nostre país i una reflexió sobre el seu missatge comú. La tercera exposició mostra la riquesa cultural que hi ha al centres de culte i proporciona un aproximació als diferents centres de culte.\nSegona activitat: Es realitza una xerrada sobre el contingut de l’exposició i s’intenta generar un petit col·loqui amb la intenció de que els interns facin diferents preguntes sobre les tradicions o els llocs de culte.\nTercera activitat: Un taller per conèixer i valorar la diversitat cultural al nostre país d’una forma dinàmica i participativa. Es proposen diferents tallers com:\n· Conta-contes / històries de saviesa.\n· Música i espiritualitat.\n· Diàleg entre religions i conviccions no religioses.\n· L’ experiència del diàleg.\n· La diversitat a través de les festes.\n· Dones, espiritualitat i qualitat humana.\n· Ens coneixem? Parlem de l’alteritat.


Per Empar Moliner | 18 Jan 2021\nPer un dolor que em fa veure les estrelles, que em paralitza, me’n vaig, com puc, al fisioterapeuta. “No tinc hora, però vine, vine que alguna cosa farem”, em diu. I jo dic “sí…”, amb la veu aquella que fan els guerrers de les pel·lícules quan els han amputat un membre. Si tens un pinçament tothom et dona el telèfon del seu fisioterapeuta, el que l’ha arreglat a ell, perquè quan un fisioterapeuta t’ha tret aquell dolor, l’agraïment és tan suprem que li oferiries el teu cos i el de les teves cinquanta millors amigues. Jo també dono el nom del “meu” a tothom, perquè algun cop que m’he quedat encarcarada, plegada com “com un quatre”, m’ha deixat nova. Té la consulta a la Barceloneta.\nEm posa ventoses i música (per mi com si em vol posar sangoneres) i diagnostica pinçament. Toca i remena. Jo ploro, m’imagino situacions en les que hauria de córrer per salvar la vida i no podria fer-ho, però, després, al cap d’una estona, ja em puc moure i surto al carrer com si portés tres dies de dejuni i pregàries. Estic disposada a levitar, a caminar no pas per sobre de les aigües però sí de les superilles. I —feliç com estic, encara, per l’absència de dolor momentània— me n’adono de com de bonica és la Barceloneta. Al costat d’un portal, enmig del carrer, hi ha una sissí. Ja saben què és: un estenedor plegable. Se’n diu així, suposo, perquè si el desplegues i hi estens un llençol et recorda la forma de les faldilles de la famosa emperadriu. A la sissí hi ha calces de color carn i d’una mida considerable, però també calces de color negre, més petites.\nEm meravella que les propietàries d’aquestes calces (no deuen ser la mateixa, sinó que deuen formar part d’una bombolla) les exposin, sense pensar-s’hi, allà enmig del carrer, perquè no deuen tenir balcó. Els veïns les veuen, potser torbats, perquè potser en coneixen les propietàries. Un dia veuen la roba a la sissí, i un altre dia ja no hi és, perquè potser ja estan fent-la servir. Em quedaria dies i dies esperant fins que algú la reculli, aquesta roba que ningú no s’emporta.\nFer unes passes de ball seria prematur i desaconsellable. Però anar a menjar una bomba picant, potser sí, ara que ja mig camino.


Esport Ciclista Sant Andreu – Pàgina 7 – Cicloturisme i competició d'un club de Barcelona.\nI Marxa Arueda.com 2011\nabril 27, 2011 - by admin - Leave a Comment\nCoincidint amb la marxa de Rutes del Montseny, el passat dia 17/04 també va tenir lloc a Roses aquesta nova marxa. Hi va haver a prop de 100 participants i l’organització va ser bona; encara que no hi havien dutxes a l´arribada. Als avituallaments i a la meta no hi faltava res. El temps va ser amb sol i sense tramuntana, i El recorregut molt bonic i espectacular, amb mar i muntanya pels dos costats de la frontera. Les rampes del temible coll de Banyuls afortunadament no van durar gaire i es van superar amb un pinyó amb moltes dents. …\nXXXI Marxa Cicloturista Internacional Rutes del Montseny 2011\nabril 18, 2011 - by admin - Leave a Comment\nEl diumenge 17 d’abril, va tenir lloc una nova edició d’aquesta marxa, una de les més veteranes del calendari i caracteritzada per un recorregut llarg molt exigent de gairebé 3000mts de desnivell pel Montseny que suposa un autèntic repte per aquesta fase inicial de la temporada. Finalment, no van ser necessaris els reagrupaments anunciats i vam poder gaudir d’una jornada excepcional, amb un clima idoni per al ciclisme i vigilant molt en el descens de St. Sadurní d’Osormort i en algunes travessies del tram final on hi mancava señalització. Tretze socis van completar la marxa, destacant el segon lloc del …\nVII Marxa Cicloesportiva Segarra-Solsonès 2011\nabril 13, 2011 - by admin - Leave a Comment\nSota unes condicions climatològiques gairebé estivals, el passat 10 d’abril va tenir lloc a Cervera una nova edició d’aquesta marxa que ja s’ha consolidat com un clàssic. 10 socis van representar el club afrontant un incòmode recorregut de 165kms i més de 2000mts de desnivell per un recorregut que en gran part transcorre per tranquil·les carreteres secundàries. Cliqueu sobre Leer Más per veure el detall dels socis participa\nXX Marxa Cicloturista Terres de Vi i Cava 2011\nmarç 22, 2011 - by admin - Leave a Comment\nLa primera prova del Circuit de Llarga Distància de la FCC va tenir lloc el passat diumenge 20 de març a Vilafranca. Amb un tradicional recorregut trencacames de 140kms sota un dia autènticament primaveral, 27 socis del club van pedalar pel Penedès i les seves proximitats obtenint el primer trofeu de l’any al club amb més assistents. Clickeu sobre Leer Más per veure amb detall la llista i temps dels socis participants.\nClassificació Cursa Social ECSA 2011\nEl passat 27 de febrer es va celebrar una nova edició de la Cursa Social del club dins del marc de la VII Cursa Ciclista Interclubs i V Premi Inaguració Veterans. El podi de la social ECSA es va establir en el següent ordre: Jordi Fonollosa, Jack Aldana i Andrés Tigero. Agraïr a tots els socis participants i/o col·laboradors per la seva presència en el acte. Destacar que el vencedor absolut de la cursa Interclubs va ser el soci Oriol Escolano. Per obtenir una crònica detallada de la cursa podeu accedir al següent enllaç Clickeu sobre Leer Más per veure …\nDissabte 26/2, sortida inici de temporada a Caldes\nfebrer 22, 2011 - by admin - Leave a Comment\nAquest cap de setmana s’inicia oficialment la temporada 2011 de sortides de club. Com és habitual el destí serà Caldes de Montbui i tots els socis estem convidats a esmorzar al Restaurant La Borda al polígon industrial La Borda.Aquesta sortida, igual que la darrera del l’any, la realitzem conjuntament els tres grups A, B i C amb tres opcions per arribar a l’esmorzar a les 11h: Parets – Bigues – St Feliu – (El Farell) – La Borda Parets – Font d’Abril – (El Farell) – La Borda La Llagosta – Caldes – La Borda El menú de l’esmorzar consta …\nVII Cursa Social Interclubs – V Premi Inauguració Veterans 2011\nfebrer 16, 2011 - by admin - Leave a Comment\nCoincidint amb el començament de la temporada, el proper diumenge 27 de febrer tindrà lloc la setena edició de la Social Interclubs de Barcelona. La cursa està organitzada per l’EC Sant Andreu conjuntament amb el CC Provençalenc i la Penya Ciclista Poblenou. A més, enguany la prova és la darrera cursa puntuable de la II Challenge de Socials de Barcelona. El circuit ja és un clàssic davant les platges de la Mar Bella i l’horari és el mateix que en les anteriors ocasions: A les 9 del matí la cursa social i a les 10 del matí la de veterans. …\ngener 17, 2011 - by admin - Leave a Comment\nSe convoca a todos los socios a la Asamblea General Ordinaria, que se celebrara el día 22 de Enero de 2.011 a las 16,30 horas en Can Fabra –Auditórium p.baja- c/ Segre 24-32. El orden del día se ha comunicado a cada socio por correo electrónico. Con posterioridad a la Asamblea y a las 18 horas, en el mismo lugar, se procederá a la entrega de los respectivos trofeos de la temporada 2010 y en el transcurso del mismo, esta prevista la asistencia del ex corredor profesional mataronense Edu Gonzalo, que acaba de incorporarse al equipo de Andorra CJAM CKT …\nInici de la temporada 2019\nRecull de fotografies temporada 2018\nSortides d’hivern 2018/2019\nFotos de l’ezmorzar de final de temporada 2018\nCopyright © 2019 Esport Ciclista Sant Andreu.


Subirats vol torpedinar la rigidesa de l’administració (Laura Serra)\nSubirats vol torpedinar la rigidesa de l’administració\nEl comissionat de Cultura de l'Ajuntament de Barcelona considera important facilitar l’accés a la cultura perquè "serà essencial per pujar a l’ascensor social en el segle XXI"\n3 min. Barcelona 26/06/2018 00:00\n651x366 Joan Subirats al Cercle d’Economia. / D. RÍOS Joan Subirats al Cercle d’Economia. / D. RÍOS\nEl problema d’un debat amb un catedràtic d’universitat expert en polítiques públiques pot ser que no aterri mai a la difícil i complexa realitat. El comissionat de Cultura de l’Ajuntament de Barcelona, Joan Subirats, en la conferència que va oferir ahir al Cercle de Cultura va esquivar força bé el perill. Utilitzant símils bèl·lics va assegurar que vol “torpedinar” l’arquitectura rígida i llunyana de l’administració per promoure polítiques culturals més descentralitzades, més pròximes i menys homogènies. De fet, va citar concretament programes com En Residència (que porta projectes artístics als instituts) o Vozes i Cabal Musical (que treballen en la integració a través de la música).\nSegons Subirats, és important facilitar l’accés a la cultura perquè serà essencial per pujar a l’ascensor social en el segle XXI, una possibilitat que en el segle XX asseguraven només l’educació i la salut. Per què ara cal sumar-hi la cultura? Subirats recorre a Bauman: “Abans l’educació construïa míssils balístics”, perfectes per apuntar a un objectiu concret. Com que està convençut que vivim la incertesa d’un canvi de paradigma -“ja no podem pensar en termes de crisi o de sortir del túnel”, diu- creu que en aquesta època “necessitem míssils intel·ligents que es puguin reprogramar en ple vol”, i això vol dir ciutadans “flexibles, emprenedors, creatius, amb capacitat de treballar en grup, innovar...”. “La motxilla cultural és la que acaba conferint aquestes virtuts que la rigidesa educativa no dona”, exposa. Per tant, això demostra que l’“educació informal” (música, dansa, lleure...) no està considerada important quan en realitat és del tot fonamental.\nSubirats defensa que aquests coneixements entrin a l’àmbit educatiu i alerta de l’alt risc de generar desigualtats en cas que no sigui així. D’aquí la seva obsessió per l’accés a la cultura. “La diversitat és un valor -defensa-. Això ens obliga a canviar moltes coses. A fer polítiques culturals més descentralitzades, que tinguin en compte la ciutat, els barris, no pensar tant en el cànon i l’excel·lència com en els elements que tenim a la realitat per fer emergir els valors que existeixen”, diu. Les seves eines són una xarxa d’espais densa i prou ben repartida: 50 centres cívics, 40 biblioteques, 32 casals, 17 ateneus i 10 cases de la música. “S’han de repolititzar les polítiques culturals: veure qui hi guanya i qui hi perd en cada decisió”, va dir. Subirats vol pensar en “la Barcelona real, la metropolitana, de 3,2 milions de persones i 600 km 2 ”: “No ens en sortirem amb la Barcelona petita, d’1,6 milions de persones i 100 km2 ”, opina. Cap referència als grans equipaments, o a les ajudes sectorials, o als creadors.\nCom li van recordar des del públic, no serà fàcil. I no és que no s’hagi intentat abans. També és cert que l’Ajuntament té més eines que ningú: dedica 90 euros per habitant a la cultura, mentre que la Generalitat n’hi dedica 35 i Madrid, 58.


Diari d'avort: Projecte d'una editorial digital lliure i gratuïta en català\nProjecte d'una editorial digital lliure i gratuïta en català\nL'altre text important que vaig perdre amb el robatori no seria pròpiament un escrit, sinó una traducció. Feia uns mesos que a estones mortes (i quan en tenia ganes, és clar) m'havia posat a traduir "The Man Who Was Thursday" del Chesterton. Ja n'hi ha traducció al català (i no una, sinó dues!), però per això mateix havia començat per aquesta: perquè puc anar comparant la meva amb d'altres traduccions i adquirir certa perícia, desimboltura i confiança. El meu projecte, de fet, seria crear una mena de portal (editorial?) a internet des d'on es poguessin descarregar (de manera lliure i gratuïta) textos traduïts al català d'autors que ja són de domini públic i que, per tant, no suposen cap infracció de la llei ni dels drets d'autor. Els traductors, evidentment, haurien de ser tots voluntaris i actuar per amor a l'art i no esperar rebre diners a canvi. L'interès rauria en traduir les obres inèdites, però la gràcia (o, directament, el morbo) seria també de disposar d'una versió gratuïta en català dels grans clàssics de la literatura ja disponibles en paper. Cal considerar la perspectiva de la imminent implantació dels lectors de llibre electrònics (o "E-Books"), els primers dels quals ja han començat a arribar i porten de sèrie uns 100 títols gratis... en castellà. ¿No seria preciós tenir preparat de cara al Sant Jordi de l'any vinent, quan s'espera l'eclosió de l'E-Book al nostre país, un petit catàleg de clàssics universals traduïts al català? És una idea que porto temps rumiant, però que no m'acabava d'atrevir a anunciar perquè no tenia prou polida. Bé, ara tampoc no la tinc, de polida, però les circumstàncies (què en faríem, sense el crim i el latrocini, per a avançar!) m'han donat una empenteta per a parlar-ne. Què en penseu? Hi participaríeu? Coneixeu algú altre que s'hi volgués engrescar? Queden 8 mesos per al Sant Jordi, temps suficient per a cada voluntari hagués pogut traduir una obreta clàssica (de no més de 200 pàgines, però si algú es veu capaç de més!) del domini públic al català... Ara mateix, tot és fer volar coloms, però posats a somiar veig com creem una pàgina web de l'estil de les Wiki (és a dir, interactiva), des de la que es poden cercar, indexar i descarregar els diferents textos que hi van apareixent. Tothom seria lliure de penjar-hi les traduccions que volgués, és a dir, que no hi hauria cap comitè editorial que decidís què s'hi publica i què no (el límit l'imposaria la legalitat, i no cap criteri literari). Un problema seria, llavors, el de la qualitat de la traducció, atès que no hi hauria cap control previ. Es tractaria, doncs, de fer el control a posteriori de la publicació. I no estic parlant de censura ni d'esmenes unilaterals per part de cap comitè corrector, sinó de la possibilitat (com de fet ja hi ha a les pàgines Wiki) de deixar-hi comentaris, i amb aquests es podria informar a l'autor de determinats errors, solucions sintàctiques que es consideren més encertades i tota mena d'altres propostes. A diferència de les Wiki, però, considero que ningú tret de l'autor no hauria de poder entrar i canviar-li el text, sinó només deixar-hi comentaris i propostes de correcció, i l'autor ja triaria si fer-ne cas o no. Alhora, tanmateix, l'autor hauria d'acceptar que un altre autor prengués com a base el seu text i en creés una nova traducció (amb el benentès que sempre se citi la font). Com més varietat de traduccions, millor, i així els usuaris podrien triar, per exemple, entre una versió en la variant del Principat o en una del País Valencià, o entre una versió que prefereix usar un llenguatge arcaic i una que el modernitza (pot semblar una ximpleria, però jo no tenia clar si, a l'Home Que Fou Dijous, quedava millor usar el “vós” o el “vostè”), o entre una versió que segueix fidelment la normativa i una que és una mica més laxa (sí, d'acord, ja em coneixeu, tinc aquesta debilitat!). Aquesta mena de matisos podrien aparèixer en una breu fitxa que l'usuari podria consultar fàcilment abans de descarregar-se la traducció. Cal aprofitar els avantatges de l'edició digital, no trobeu? De fet, el traductor pot considerar que la primera edició que penja no és encara definitiva i fiable (espera comentaris, correccions i suggeriments). Es podria llavors, com es fa amb els programes informàtics, considerar que són versions 0.X fins que, un cop assolida una edició que es considera definitiva, se'n publica la versió 1.0. Posteriors esmenes, evidentment, poden provocar l'aparició de les versions 1.1 o 1.2, etc. Un segon nivell de valoració de les obres traduïdes podria venir donat per la puntuació dels usuaris. És evident, com podem comprovar en els comentaris dels diaris digitals, que el criteri de la majoria no sempre és fiable, perquè hi pot entrar molta gent a fer el gamberro (o, com es diu a la xarxa, a fer el “troll”) i desvirtuar-ne la valoració. Ara bé, podríem dificultar aquesta tasca destructora si hi hagués l'obligació de subscriure's (gratuïtament, of course). Amb la subscripció, a sobre, guanyaríem un factor molt important: podríem seguir les valoracions dels usuaris que, pel motiu que sigui (els coneixem, ens han agradat les seves anteriors valoracions, etc.), ens desperten confiança i els tenim com a referents. Bé, aquest seria l'esbós del meu somni/projecte. Ho he enfocat tota l'estona com a portal de traduccions, però tampoc no veig perquè no se'n podria fer un altre portal (integrat, en paral·lel o totalment diferent) amb obres de creació pròpia. Com ho veieu? Què en penseu? Inassolible a curt termini? Ens falta, com sempre, l'informàtic? Massa preguntes, ja ho sé, per a formular en un cap de setmana d'agost...\nEscrit pel Joan Vecord sobre les 00:22\nEtiquetes: Linux i creació lliure, Llengua\nEm pareix molt bé, potser un poc ambiciós, però el nostre problema no han estat mai les idees, que solen ser molt bones, sinó els recursos per a dur-les a terme.\nCom a exercisi lingüístic em pareix interessant, però també em preocupa la qualitat de les traduccions.\nAcí jo m'oferisc per a textos des de l'Anglès o l'Àrab, des de les meues modestes possibilitats.\nEstic amb el Marc. La idea és molt bona. Felicitats!!\nAra, jo sóc una inepta en el terreny idiomàtic. Què li anem a fer!\nSí que té un cert punt d'ambició, la cosa! ;-) Però bé, es tractaria d'anar-s'hi posant a poquet a poquet. Ara mateix, no hi ha res de res, ni tan sols "terreny" (web) per a començar a fer-nos la caseta. El més ambiciós de tot plegat potser sigui voler tenir alguna cosa de cara al proper Sant Jordi, perquè 8 mesos no són res. Potser caldria invertir aquest temps (sense presses ni maldecaps) en fer-ne difusió, entenent que el projecte encara no existeix i que del que es tracta és precisament de posar-li cara i ulls entre tots els que hi volguessin participar: què volem, què n'esperem, etc. Vaja, una temporada de proselitisme i "brainstorming". Considero, tanmateix, que hi hauria d'haver tres (i només tres) condicions irrenunciables: que sigui una eina lliure, gratuïta i legal.\nPS: ¿Saps àrab, Marc? Ostres, jo sempre m'hi he volgut posar però mai m'he atrevit amb algun dels mètodes que tinc per casa. És una espineta que tinc clavada... ¡la trobo una llengua molt maca, i cada dia que passa la parlen més nouvinguts entre nosaltres!\nPS2: Aurora, si t'interessés, a part de traduir d'alguna llengua, també es podrien recuperar textos antics (ja sense drets d'autor) i transcriure'ls a l'ordinador. Segur que a Torrent o València hi ha grans autors de finals del XIX que mereixen poder arribar al gran públic! Sóc un liante... ;-)\nEt deixo una semana sol i ja t'agafen aquests deliris de grandessa.\nJo no sé, perque vaig liat de mala manera. Pero si tienes algo para ir transcribiendo literalmente, sin traducciones ni nada...


Destituït el sotsdirector financer de RTVV per la seva imputació en el cas Gürtel - comunicació21\nDestituït el sotsdirector financer de RTVV per la seva imputació en el cas Gürtel\nRedacció|2012-06-08T14:22:51+02:008 juny 2012|Comunicació21\nEl jutge de l’Audiència Nacional que instrueix el cas Gürtel, Pablo Ruz, ha imputat el sotsdirector econòmic i financer de Radiotelevisió Valenciana (RTVV), Ricardo Calatayud, pel suposat desviament de fonts públics de l’ens arran de la visita del Papa a València a l’estiu del 2006. Només conèixer-se la notícia, el director general de l’ens, José López Jaraba, ha destituït Calatayud de forma fulminant aquest divendres. “És evident que una persona acusada de l’espoli de RTVV no pot ser al mateix temps l’encarregada de gestionar-la i sanejar-la”, ha denunciat Intersindical Valenciana.\nSegons informa El País, la trama Gürtel es va quedar amb gairebé la meitat dels 7,4 milions d’euros que Canal 9 va destinar a la cobertura de la visita de Benet XVI amb distribuïdes per la ciutat. El diari assenyala que l’aleshores cap del departament tècnic de la cadena i també imputat, Luis Sabater, va acusar Ricardo Calatayud i l’exdirector de RTVV, Pedro García, de dirigir el frau.\nLes investigacions apunten que es va utilitzar una constructora de Lleó sense experiència audiovisual, Teconsa, com a pantalla per guanyar l’adjudicació. Aquesta després va subcontractar la feina a diverses empreses especialitzades per 3,2 milions; dels restants 7,4 milions, mig se l’hauria quedat Pedro García, i la resta s’hauria repartit entre els caps de la trama Gürtel.\nQui serà el pròxim imputat?\nA Intersindical Valenciana es pregunten qui serà el proper acusat en el cas, ja que “la major part dels membres que compartiren la mesa de contractació amb Calatayud continuen al capdavant dels seus càrrecs directius en la radiotelevisió pública valenciana”. Per això, demanen al president Alberto Fabra que actuï i no esperi a què el jutge imputi a gran part dels actuals directius.\nA més, el sindicat demana a Fabra que paralitzi l’ERO que afectarà més de 1.00 treballadors, ja que aquests no són els culpables de la situació de la radiotelevisió pública, sinó els directius, que “l’han portada a la ruïna econòmica i el descrèdit social amb una gestió corrupta, nefasta i empresarialment suïcida”.


Espanya aprova l'enviament de les vacunes a Andorra - Altaveu el diari digital d'Andorra\nEspanya aprova l'enviament de les vacunes a Andorra\nEl BOE publica el conveni i aquest mateix dimarts s'aniran a buscar a Madrid per a començar la vacunació\n19/01/2021 (09:04 CET)\nEl Butlletí Oficial de l'Estat (BOE) publica aquest dimarts l'acord del govern espanyol del conveni amb Andorra per l'arribada al Principat de les vacunes de Pfizer BioNtech. Com va explicar aquest dilluns el ministre de Salut, Joan Martínez Benazet, ara caldrà anar-les a buscar aquest mateix dimarts a Madrid i es podrà començar a vacunar.\nEl conveni recull que Andorra pot rebre dosis del vaccí que Espanya ha aconseguit en tant que país membre de la Unió Europea (UE) i que pot revendre-les a països tercers que les necessitin, contribuint, d'aquesta manera a un accés mundial i equitatiu a la vacuna a tot el món.Andorra disposarà de 30.000 vacunes ampliables.\nLes 2.000 unitats que inicialment proporcionarà Pfizer són per vacunar a un miler de persones ja que es reservaria la meitat de les dosis per administrar la segona en les tres setmanes següents a la primera injecció tal com marca el protocol. El vaccí s'ha de conservar a una temperatura molt baixa i es pot mantenir ultracongelat a instal·lacions del SAAS i també a les d'una empresa privada.


Gohan Yama, un concepte de cuina japonesa adaptat a Andorra\nAmb un local exitós a Platja d’Aro, el Gohan Umi, el grup Gohan Sushi va inaugurar oficialment el Gohan Yama, a Andorra la Vella. El seu nom ja és un element distintiu, ja que l’accepció “Yama” (山) es tradueix del japonès com a “muntanya”; i quina millor referència per a identificar el nostre país que les nostres elevacions?\nLa festa inaugural es va celebrar el passat dissabte, dia 30 de novembre, al local ubicat a l’avinguda Dr. Mitjavila, núm. 36, on es trobava el Come Canalla. Molt a prop del riu Valira i amb una agradable vista urbana, que fa joc amb el Pont de París, Gohan Yama va oferir una jornada de portes obertes per a provar un excel·lent sushi i altres especialitats gastronòmiques igualment atractives.\nD’entrada, l’ambient del local es mostra càlid i agradable, amb un disseny modern molt propi dels millors restaurants contemporanis. El seu equip, impregnat d’un esperit jove i professional, et donarà l’atenció que et mereixes. I, per descomptat, els diferents plats conqueriran el teu paladar, sigui quina sigui la teva preferència gastronòmica o necessitat alimentària, ja que el Gohan Yama compta amb una carta diversa i amb opcions vegetarianes i sense gluten, igualment delicioses.\nDeixa’t captivar per un restaurant respectuós per la gastronomia japonesa, que combina el millor del país del sol naixent amb els sabors de les nostres muntanyes.\nandorraCuina JaponesaGastronomiaGohan YamaJapórestaurant


L’Espai Carmen Thyssen presentarà una nova exposició a l’estiu del 2017\nDes de l’any 2012, que l’Espai Carmen Thyssen va obrir les seves portes amb “Paisatges de llum, paisatges de somni. De Gauguin a Delvaux” (2012) s’han programat les següents exposicions: “Sisley-Kandinsky-Hopper” (2013), “L’ideal en el paisatge. De Meifrèn a Matisse i Gontxarova” (2014), “Barcelona-Paris-New York. D’Urgell a O’Keeffe” (2015) i “La il·lusió del Far West” (2016)\nDesprés de l’èxit de “La il·lusió del Far West”, comissariada per Miguel Ángel Blanco, l’Espai Carmen Thyssen de Sant Feliu de Guíxols ja està treballant en la propera exposició que oferirà el proper estiu del 2017.\n“La il·lusió del Far West” ha tingut una gran acollida tant de visitants a la mostra com a tota la programació paral·lela que ha anat des de visites guiades, el quadern de l’explorador, cinema al Truffaut de Girona i concerts amb el Festival Porta Ferrada, entre altres, i que ha fet que tots els públics hi hagin pogut gaudir i deixar-se seduir pel llunyà Oest. Destacar també l'èxit de les jornades formatives dirigides a docents i de les matinals al Thyssen, ambdues activitats realitzades amb l'ICE-Universitat de Girona.\nDe Sant Feliu de Guíxols a Málaga, l’exposició es podrà veure a partir del 19 de novembre i fins al 19 de març al Museo Carmen Thyssen Málaga.


London Crown 1 Hotel Apartments Dubai Unió dels Emirats Àrabs - Ofertes d'hotels amb els MILLORS DESCOMPTES EN LÍNIA\nAl Mankhool behind Standard Chartered Bank, Bur Dubai, Dubai, Unió dels Emirats Àrabs - Veure al mapa\nTé alguna pregunta per a London Crown 1 Hotel Apartments?\nMés informació sobre London Crown 1 Hotel Apartments\nIdeal tant per a la diversió com per al relax, London Crown 1 Hotel Apartments es troba a la zona de Bur Dubai de la ciutat de Dubai. Situat només a 5 km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Per aquells de vosaltres que vulguin aventurar-se Al Khaleej Centre, Clínica Mèdica Liverpool, Consolat General d'Austràlia són només algunes de les atraccions disponibles per als visitants.\nLondon Crown 1 Hotel Apartments també ofereix moltes instal.lacions per enriquir la seva estada a Dubai. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com centre esportiu, sauna, piscina exterior, sauna. Gaudeixi d'incomparable serveis i d'una localització de prestigi a London Crown 1 Hotel Apartments.\nComentaris d'Agoda (120)Comentaris de Booking.com (1369)\nTots els tipus de viatgers (120)Viatger de Negocis (27)Parelles (13)Viatgers en solitari (15)Famílies amb infants petits (29)Famílies amb infants grans (16)Grups (20)


Barcelona en Comú: més que un primer any - Antoni Gutiérrez-Rubí - Comunicación Política, Institucional y Empresarial\nInicioComunicaciónComPolBarcelona en Comú: més que un primer any\nBarcelona en Comú: més que un primer any\nLa Radiografia del Canvi que Crític i Districte 11 han posat en marxa pren tot el sentit en un moment on la idea de la política vigilada es va generalitzant. Es tracta d’una revisió purament quantitativa que, en el cas de Barcelona, ens ha donat una nova perspectiva sobre el primer any de Govern.\nAquest any ha estat molt més que un any. Però el tema de fons és saber si avui comença un nou Govern o es reforça l’inicial, simplement. Si les urgències d’uns i les necessitats dels altres els fan conservadors o arriscats… Si es vigilen o col·laboren. Si sumen o multipliquen.\nPublicat a: Crític (9.02.2016)\nArticles d’aquesta sèrie ‘Radiografia del canvi’:\n– Promeses electorals… haurien de ser un contracte social? (Xavier Peytibi, 22.06.2016)\n– ‘Ciutats del Canvi’: una radiografia del canvi possible (Edgar Rovira, 27.07.2016)\n– “Son necesarios un Parlamento y un alcalde metropolitanos”, Ada Colau (Entrevista de Màrius Carol. La Vanguardia, 12.06.2016)\n– La pugna entre independentistas y comunes explicada en nueve municipios (Arturo Puente. eldiario.es, 16.06.2016)


Jastrzębiec Resort & Spa Bustryk Polònia - Ofertes d'hotels amb els MILLORS DESCOMPTES EN LÍNIA\n1c, Bustryk, Bustryk, Polònia, 34-521 - Veure al mapa\nMés informació sobre Jastrzębiec Resort & Spa\nSi el que està buscant és per un hotel ben situat a Bustryk, no busqui més enllà de Jastrzębiec - Górski Ośrodek Wypoczynkowy. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJastrzębiec - Górski Ośrodek Wypoczynkowy també ofereix moltes instal.lacions per enriquir la seva estada a Bustryk. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Jastrzębiec - Górski Ośrodek Wypoczynkowy es reflexa en cada habitació. calefacció, balcó/terrassa, aparell de televisió LCD/pantalla de plasma, habitacions interconnectades disponibles, plat de dutxa són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí, massatge, parc infantil, billar, equitació. Si buscau un allotjament còmode i adequat a Bustryk, faci de Jastrzębiec - Górski Ośrodek Wypoczynkowy la vostra llar.


Dos grups de voluntaris varen netejar espais verds de Marratxí amb motiu del dia mundial del Medi Ambient - mtxi.es\nInicio Columna2 Dos grups de voluntaris varen netejar espais verds de Marratxí amb motiu...\nDos grups de voluntaris varen netejar espais verds de Marratxí amb motiu del dia mundial del Medi Ambient\nAmb motiu del 5 de juny, dia mundial del Medi Ambient, dos grups de voluntaris van dedicar aquesta jornada a netejar zones verdes. una activitat organitzada per l’àrea de Medi Ambient amb el doble objectiu de conscienciar de l’efecte perjudicial de l’abocament de residus en aquest tipus d’àrees naturals i també informar sobre la presència de plàstics en les zones públiques.\nUna jornada molt profitosa tant per als espais verds com per la conscienciació de la necessitat de mantenir net i de cuidar el nostre entorn. Tots els participants van ser conscients de la dimensió del problema que suposa la brutor a la naturalesa i la necessitat de recuperar els ecosistemes per frenar la pèrdua de la biodiversitat.\nTots els participants varen ser conscients en acabar la jornada de la dimensió del problema que suposa l’abandonament de residus per als ecosistemes, ja que en poc temps van recollir molts de fems de les zones verdes. I tant important com recollir els fems a la natura és cosncienciar de no deixar mai cap resta enmig del camp.\nEnguany el Dia Internacional del Medi Ambient és prevenir, detenir i revertir la degradació dels ecosistemes en tot el món. Som la generació que pot fer les paus amb la natura. Una oportunitat per corregir el rumb, prevenir la catàstrofe climàtica, detenir la contaminació i frenar la pèrdua de biodiversitat. Una oportunitat epr restaurar tot allò que hem fet malbé en els darreres dècades.


Una excusa perfecta ~ Assemblea de Docents de les Illes Balears\nEspeculacions? Desconfiança infundada en l'Administració? No. Aquest efecte de la LOMCE no és hipotètic, ja està passant. Ara mateix, durant el procés d'escolarització.\nA l'IES Manacor s'ha eliminat per al pròxim curs un dels cinc grups de primer d'ESO que hi havia fins ara, cosa que obligarà prop d'una vintena d'al·lots a matricular-se a "escoles concertades, de semipagament i confessionals" (Balears, 7 juny 2014). I l’Associació de Directors de Primària de Mallorca (ADIPMA) té constància de quatre centres en què hi ha hagut bastants alumnes que no hi han estat admesos, per la qual cosa és probable que siguin derivats a escoles concertades; es tracta dels CEIP Miquel Duran i Saurina d’Inca, Escola Nova de Porreres, Mestre Colom de Bunyola i Can Bril de Sencelles (Ara Balears, 7 juny 2014). Són els casos documentats, però segurament no siguin únics, ni aïllats. Probablement siguin les mostres visibles d'una actuació deliberada -en aquest cas, per omissió– per part de l'autoritat educativa.\nSembla que la Conselleria d'Educació torna a mostrar les seves cartes, marcades pel menyspreu a l'ensenyament públic. Si volgués un sistema fort, apostaria per dotar-lo de recursos suficients, però pareix que avança en el sentit contrari. Acomiada professors, augmenta ràtios, elimina grups...\nL'Executiu Bauzá, campió nacional en retallades pressupostàries, té llarga experiència en la descapitalització de l'ensenyament públic. Ara, la LOMCE li ofereix noves oportunitats, que no desaprofita, d'aprofundir en la política privatitzadora. Trobarà enfront, no ho dubteu, la més forta oposició ciutadana.


Més de 240 alumnes participen a la Trobada de Glosa Escolar de l'Alt Urgell — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Més de 240 alumnes participen a la Trobada de Glosa Escolar de l'Alt Urgell\nMés de 240 alumnes participen a la Trobada de Glosa Escolar de l'Alt Urgell\nL'activitat, que s'ha fet a la Sala de Sant Domènec, anima els estudiants a aprendre a fer servir la llengua i combinar-la amb música. Hi han pres part escoles i instituts de la Seu, Oliana, Castellciutat, el Pla de Sant Tirs, Alàs i Tuixent\nTrobada de Glosa Escolar, a la Sala de Sant Domènec de la Seu\nMés de 240 alumnes, de nou centres educatius, tant de primària com de secundària, han participat a la 7a Trobada de Glosa Escolar de l'Alt Urgell, que s'ha celebrat aquest dimarts al matí a la Sala de Sant Domènec, a la Seu d'Urgell. Enguany la cita, coordinada pel Servei Educatiu Alt Urgell-Cerdanya, recuperava el caràcter presencial i ha tingut una bona resposta per part de les escoles.\nL'activitat ha comptat amb la participació de l'Institut-Escola d'Oliana, l'Institut Joan Brudieu i les escoles Mn. Albert Vives, Pau Claris, La Valira, Castell-ciutat, Arnau Mir (el Pla de Sant Tirs), Sant Esteve (Alàs) i Tuixent. Laia Codina, professora de l'Escola La Valira, ha explicat a RàdioSeu que al llarg del curs els diversos centres preparen la seva intervenció, tot estudiant la rima i la mètrica, i aquest aprenentatge es completa amb una trobada entre alumnes i professorat. Als participants se'ls planteja tres reptes després d'una presentació: preparar estrofes en menys de cinc minuts a partir de dues paraules, objectes i notícies i recitar-les a l'escenari. Finalment, hi ha una glosa de comiat.\nDes de l'organització valoren que aquesta proposta també serveix per animar els infants a perdre la por a pujar a un escenari i d'aquesta manera millorar les seves habilitats comunicatives. Codina reconeix que a l'inici molts alumnes tenen nervis o els fa "vergonya" actuar, però que després tots estan satisfets de l'experiència. L'any passat no es va poder fer la trobada a causa de la pandèmia, però sí que es va fer una activitat virtual que es va aprofitar per fer un agermanament amb escoles de la regió de Ponent.\nLes intervencions han comptat amb l'acompanyament musical de Pep Lizandra, acompanyat d'alguns mestres que també hi han portat els seus instruments. Lizandra s'ha mostrat molt satisfet de col·laborar-hi perquè veu la trobada com una molt bona combinació per fomentar l'ús de la llengua catalana en un context lúdic i divertit. Per això, el músic pirinenc creu que pot ser una bona eina pedagògica per a les escoles.\n#EnImatges Més de 240 nois i noies de l'#AltUrgell han participat aquest dimarts a la Trobada Escolar de #Glosa, que s'ha dut a terme a la Sala de Sant Domènec de #laSeu. @SEAltUrgell Galeria: https://t.co/rJQfNHALZP pic.twitter.com/d7bAULYBIi\n— RàdioSeu (@RadioSeu) May 31, 2022


Tallers de circ al Museu d’Arqueologia – Barcelona | El Culturista\nTallers de circ al Museu d’Arqueologia – Barcelona\nQuan: Dissabtes d'agost de 18.00 a 20.00\nPreu: 5 € (entrada al Museu inclosa). Menors de 6 anys, gratuït.\nDe vegades sembla que l’agost no tingui caps de setmana, però aquest any cal que estiguem atents i no despistar-nos: cada dissabte a la tarda hi haurà tallers de circ al Museu d’Arqueologia de Catalunya.\nSi t’agrada fer el mico per tot arreu o ja n’estàs fart que cada vegada que intentes fer malabars amb les mandarines de casa et diguin la maleïda frase de «amb el menjar no s’hi juga»… aquesta és la teva! Vint-i-cinc artistes professionals del circ muntaran activitats per a totes les edats d’una pila de disciplines: malabars, masses, pilotes, plats, diàbolo, cable, equilibris sobre corró, xanques i també experimentació d’equilibris estàtics amb pals i pilotes.\nCoopdecirc és l’encarregada de l’activitat. Són una cooperativa creada el 2009 amb l’objectiu de convertir-se en un projecte col·lectiu d’artistes de circ que vetlli per la professionalització del sector i serveixi per teixir xarxa entre els artistes de les diferents disciplines.\nNo t’ho pensis gaire, diuen que el circ va d’atrevir-se!


La Fira dels Indians podria desaparèixer l’any que ve | Ràdio Arenys 91.2FM\nEconomia Promoció Econòmica Dilluns 7 de maig del 2018\n/ Act.: 7 de maig del 2018 a les 14:05\nEl primer equip del CF Arenys cau …\nEstanis Fors queda absolt pels possibles delictes de …\nLa Biblioteca d'Arenys permet contactar amb l'escriptor …\nL’organització de la Fira dels Indians es planteja la continuïtat d’aquesta activitat de cara a l’any vinent. Un dels seus membres, Xavi Salbanyà, afirma que no té sentit celebrar el Mes d’Indians tenint aquest fira com a acte central. Així ho ha anunciat aquest matí en què ha fet un balanç ‘bastant positiu’ tot i la pluja d’aquest cap de setmana que ha deslluït la fira que s’ha fet a la plaça de l’Església.\nXavi Salbanyà afirma que cal donar un impuls al Mes d’Indians amb activitats diverses i replantejar aquesta iniciativa que serveix per rememorar el passat indià. Segons Salbanyà, la idea de la Fira dels Indians va néixer com un acte complementari al Mes dels Indians i no com l’acte central. Per aquest motiu, afirma que de cara a l’any vinent, si no hi ha un replantejament i una aposta ferma per la promoció dels Indians, des de la comissió de la Fira del Solstici opten perquè desaparegui.\nPel que fa a la fira en si, Xavi Salbanyà diu que fan una valoració ‘bastant positiva’ tot i la pluja que van patir el dissabte de forma intermitent i ahir al matí i, alhora, per la coincidència amb altres fires en diversos municipis de la comarca. Segons Salbanyà, s’ha aconseguit ‘salvar els mobles’.\nLes actuacions musicals, tant de dissabte com diumenge, han tingut bona assistència de públic.


CF Vilanova 1-2 CF Gavà: Triomf èpic | CF Gavà\nCF Vilanova 1-2 CF Gavà: Triomf èpic\nEls blaugranes s’estrenen a la Lliga amb una victòria al darrer instant\nBilal, autor d’un golàs que val tres punts | Foto: Havok Gavà\nAl camp d’un dels favorits, amb 10, i sobreposant-se a un empat en el minut 85. Si hi havia alguna forma de guanyar tirant d’èpica, el guionista del partit d’avui s’ha tornat a superar. El Gavà ha aconseguit treure els tres punts en un matx en el qual ha demostrat que vol donar guerra en aquesta Primera Catalana.\nHa començat la lliga i el Gavà ho ha fet de l’única forma que sap: atacant i pressionant a camp rival. L’inici dels de Juanjo Carricondo ha estat tota una declaració d’intencions. No passaven ni cinc minuts que Joel, amb un xut que treia Pacheco, i Marcos, amb una rematada de cap que desviaven els locals sobre la línia de gol, estaven a punt d’inaugurar el marcador.\nMartí ha fet un gran partit al lateral esquerra | Foto: Havok Gavà\nEl Vilanova ha respost mitjançant Roger Peña, però el seu cop de cap l’ha blocat amb facilitat Arnalot, abans d’entrar en un període llarg sense ocasions. Els blaugranes han controlat el partit, però a partir dels deu minuts no han pogut profunditzar amb la precisió de l’inici. Tot i això, el domini era clar, movent la pilota d’un cantó a l’altre.\nTot i que pot ser el gran argument dels gavanencs és el joc combinatiu, avui els gols han arribat a pilota aturada. Izuchi ha forçat una falta prop del banderí de córner, i Gueri l’ha servit amb música per a l’entrada de Víctor García, que ha rematat a plaer. El central gavanenc ha estrenat el compte golejador oficial del Gavà 21-22.\nVíctor García, primer golejador del Gavà | Foto: Havok Gavà\nAbans d’arribar el descans, els blaugranes han seguit pel mateix sender, tot i que han cedit metres davant un Vilanova que volia respondre aviat. Només Pascua amb un xut prop del pal ho ha provat amb cert perill real.\nTot podria haver canviat a l’inici de la repressa, però l’error en la sortida de pilota gavanenca no l’ha penalitzat Codina, que davant Arnalot ha rematat fora. A poc a poc el Gavà ha anat entrant al partit, aconseguint fer-se de nou amb el control de l’esfèric. De fet, Roger Peña ha hagut de salvar una passada de la mort d’Izuchi cap a Ferran.\nJuanjo Carricondo ha anat revitalitzant a l’equip introduint canvis, sense que en cap moment l’equip cedís la possessió a un Vilanova necessitat de gol per a empatar el matx. Els gavanencs no han deixat en cap moment que el Vilanova posés setge a la porteria d’Arnalot, un argument suficient per a emportar-se els tres punts.\nEl partit entrava viu en els últims minuts, en els que ha succeït de tot. Primer, un gol anul·lat a Víctor García, avui encertadíssim en la estrategia, per un fora de joc que, vist en repetides ocasions, sembla que no existia (si més no, en cas de ser-ho, per mil·límetres).\nBilal, grandiós revulsiu a la punta d’atac | Foto: Havok Gavà\nPrecisament, Víctor García ha estat el protagonista de la següent acció, però a l’àrea contrària. Lleugera agafada sobre Pascua, i penal incomprensible que li costava la segona groga. A la continuació de l’acció, Pascua havia marcat de xilena, un gol que, a banda de saber si Arnalot ha deixat passar veient que xiulava, ha estat anul·lat pel llançament des dels onze metres i la vermella. El mateix Pascua no ha perdonat des del punt de penal.\nLa pressió de la grada local i l’empenta d’un equip destinat a lluitar per l’ascens, combinat amb el fet d’haver de jugar amb 10 els darrers instants, semblava que podien condemnar un Gavà que portava 85 minuts d’alt nivell. Tot el contrari, en una falta picada per l’esquerra de seda de Pablo Franco, el davanter Bilal ha entrat com una exhalació per a marcar un dels gols de la jornada amb una volea inapel·lable per a Pacheco. Eufòria desfermada entre els gavanencs desplaçats a Vilanova.\nEl Gavà somriu i s’emporta els tres punts | Foto: Havok Gavà\nEn els darrers instants, el local Eric González ha vist la vermella per una agressió sobre Eder Santiago, i Xavi Fernández ha gaudit de l’última amb una rematada desviada. Amb els xiulets de l’àrbitre, alegria desbordada: lliga estrenada, i tres punts èpics (tots valen igual, però aquests saben millor) al sarró.\nCF Vilanova – CF Gavà: Arriba el debut